…Масийтта шо хьалха луларчу ДегIастанахь вехачу цхьана нохчочун (аьккхи) карах нохчо кхелхина хилла. Суьйлийн махкарчу Iеламнаха куьгбехкечунна тIедожийнера кхелхинчуьнан доьзална бIе эмкал дIатакхар. Кхеташ ма-хиллара, лурвоьлларг а, цуьнан гергарнаш а цу кхиэлана резабоцуш нисделла. Цу гIуллакхан кхечу кепара хьукма дан стаг лоьху уьш Умалхьатана тIенисбелла. Дукха лерана цаьрга ла а дийгIина, юх-юха хоьттуш, мел долчух хеттарш а дина, суьйлаша диначу хьукмана дуьхьал нисло хьукма дина Умалхьата. Махкахь гIугI-даьлла, айъина хилла и гIуллакх, къуьйсуш, хьехо даьккхина. Шайн стаг кхелхинчара Туркойн махкара вевзашволу цхьа Iеламстаг валийна Хасай-Юьрта. Цига вагIахьара аьлла, дехар дина, КIункIин кIант Умалхьат а вигна. ТIуртIи-КIотарара Межди вахана хилла цуьнца юххе ваьлла бохуш, дуьйцура баккхийчара. Халахеташ делахь а, уьш хIинца боцуш бу (Дала гечдойла царна).